

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 22.decembrī Nr.**671**

(prot.Nr.**27**, **5**.§)

**Par līdzfinansējuma piešķiršanu no budžeta programmas**

**„Sabiedrisko organizāciju atbalsta fonds”**

Pamatojoties uz likuma „Par pašvaldībām” 21.panta pirmās daļas 27.punktu, Daugavpils pilsētas domes (turpmāk - Dome) 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 11.punktu, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr. 11., 24., 25. un 26.punktu, ņemot vērā biedrības “Latvijas Multiplās sklerozes asociācija” (reģ.Nr.50008006662) struktūrvienības “Daugavpils nodaļa” (nod.reģ.kods 90000775087) 2016.gada 23.novembra pieteikumu, Daugavpils pilsētas domes Sociālo jautājumu komitejas 2016.gada 15.decembra sēdes protokolu Nr.19, Daugavpils pilsētas domes Finanšu komitejas 2016.gada 15.decembra sēdes protokolu Nr.33, atklāti balsojot: PAR – 12 (V.Bojarūns, A.Broks, J.Dukšinskis, A.Gržibovskis, N.Ignatjevs, R.Joksts, J.Lāčplēsis, N.Petrova, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Piešķirt no Daugavpils pilsētas pamatbudžeta programmas „Sabiedrisko organizāciju atbalsta fonds”līdzfinansējumu biedrības “Latvijas Multiplās sklerozes asociācija” (reģ.Nr.50008006662) struktūrvienībai “Daugavpils nodaļai” (nod.reģ.kods 90000775087) EUR 82,5 apmērā (*astoņdesmit* *divi* *euro un 50 centi)* dalības braucienam, lai piedalītos Latvijas Multiplās sklerozes asociācijas atskaites konferencē-biedru pilnsapulcē Rīgā, 2017.gada 17.janvārī.

2. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs *(personiskais paraksts)* J.Lāčplēsis